Съгласно ЗУЕС Чл. 51. (1) (Изм. и доп. – ДВ, бр. 57 от 2011 г.): Разходите за управление и поддържане на общите части на етажната собственост се разпределят поравно според броя на собствениците, ползвателите и обитателите. (2) (Изм. – ДВ, бр. 57 от 2011 г.): Не се заплащат разходите по ал. 1 за деца, ненавършили 6- годишна възраст (7) (Изм. и доп. – ДВ, бр. 57 от 2011 г.): Собственици, ползватели и обитатели, които отглеждат в етажната собственост животни, подлежащи на извеждане, заплащат разходи за електрическа енергия, вода, отопление, почистване на общите части и абонаментно обслужване на асансьора за всяко животно в размер като за един обитател. Накратко: В таксата би следвало да влизат децата над 6 години и кучетата. Те трябва да бъдат отбелязани при попълването на Бланката за изготвяне и попълване на Книгата на етажната собственост (която предоставяме на всеки блок в процеса на започване на работа). За децата и кучета по ЗУЕС се взима такса като за 1 обитател.